CELEX: 62013CN0683
Language: da
Date: 2013-12-23 00:00:00
Title: Sag C-683/13: Anmodning om præjudiciel afgørelse indgivet af Tribunal do Trabalho da Covilhã (Portugal) den 23. december 2013 — Pharmacontinente — Saúde e Higiene, S.A. m.fl. mod Autoridade para as Condições do Trabalho (ACT)

22.2.2014   
            
            
               DA
            
            
               Den Europæiske Unions Tidende
            
            
               C 52/31
            
         Anmodning om præjudiciel afgørelse indgivet af Tribunal do Trabalho da Covilhã (Portugal) den 23. december 2013 — Pharmacontinente — Saúde e Higiene, S.A. m.fl. mod Autoridade para as Condições do Trabalho (ACT)
   (Sag C-683/13)
   2014/C 52/57
   Processprog: portugisisk
   
      Den forelæggende ret
   
   Tribunal do Trabalho da Covilhã
   
      Parter i hovedsagen
   
   
      Sagsøger: Pharmacontinente — Saúde e Higiene, S.A., Domingos Sequeira de Almeida, Luis Mesquita Soares Moutinho, Rui Teixeira Soares de Almeida og André de Carvalho e Sousa
   
      Sagsøgt: Autoridade para as Condições do Trabalho (ACT)
   
      Præjudicielle spørgsmål
   
   
               a)
            
            
               Skal artikel 2 i direktiv 95/46 (1) fortolkes således, at begrebet »personoplysninger« omfatter registrering af arbejdstid, dvs. angivelse af tidspunktet for den enkelte medarbejders påbegyndelse og afslutning af sin arbejdsdag, herunder afbrydelser eller pauser, der ikke indgår i arbejdstiden?
            
         
               b)
            
            
               Såfremt det første spørgsmål besvares bekræftende, er den portugisiske stat da i henhold til artikel 17, stk. 1, i direktiv 95/46 forpligtet til at iværksætte de fornødne tekniske og organisatoriske foranstaltninger til at beskytte personoplysninger mod hændelig eller ulovlig tilintetgørelse, mod hændeligt tab, mod forringelse, ubeføjet udbredelse eller ikke-autoriseret adgang, navnlig hvis behandlingen omfatter fremsendelser af oplysninger i et net?
            
         
               c)
            
            
               Såfremt det andet spørgsmål besvares bekræftende, skal princippet om EU-rettens forrang, i det tilfælde hvor en medlemsstat ikke iværksætter nogen foranstaltninger til opfyldelse af bestemmelsen i artikel 17, stk. 1, i direktiv 95/46, og hvor arbejdsgiveren, som er ansvarlig for behandlingen af de pågældende oplysninger, indfører et system med begrænset adgang til disse oplysninger, som ikke giver den nationale myndighed for kontrol af arbejdsforholdene automatisk adgang hertil, da fortolkes således, at medlemsstaten ikke kan pålægge arbejdsgivervirksomheden en sanktion for denne adfærd?
            
         
               d)
            
            
               Såfremt det tredje spørgsmål besvares benægtende, er det da forholdsmæssigt at kræve, at et register skal være umiddelbart tilgængeligt, således at det er muligt for alle parter i arbejdsforholdet at råde over en generel adgang til oplysningerne, når det ikke er blevet godtgjort eller anført, at oplysningerne i registeret i det konkrette tilfælde ikke er blevet ændret?
            
         
      (1)  Europa-Parlamentet og Rådets direktiv 95/46/EF af 24.10.1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281, s. 31).